
Az ELTE PPK FTI TDK 
háziversenyén való részvételre
2022. november 29.


Az ELTE-PPK Felnőttképzés-kutatási és Tudásmenedzsment Intézete 2022. november 29-én 13-17 óra között TDK háziversenyt rendez. A konferencián a hallgatók egy kiválasztott területen végzett kutatási tevékenységüket 10 perces szóbeli prezentáció formájában mutatják be, az előadások hátterét adó pályamunkákat a háziforduló előtt egy héttel (2022.11.22.) be kell nyújtani a zsűrinek. A háziverseny személyes jelenléttel zajlik az ELTE Kazinczy utcai épületében. A zsűribizottság a szóbeli prezentáció és a beadott pályamű alapján javasolja az arra érdemes munkákat a 2023-ban megrendezésre kerülő 36. Országos Tudományos Diákköri Konferenciára. Amennyiben a szerzők angol nyelvű képzésben vesznek részt, úgy a pályamunka angol nyelven is benyújtható. Szeretettel várjuk az intézet profiljához illeszkedő TDK pályamunkákat más egyetemekről és középiskolákból is. A jelentkezés 2022. 10. 31-ig a pályamunka címét és a témavezető nevét tartalmazó űrlap kitöltésével történik: 


JELENTKEZÉS 36. OTDK ŐSZI HÁZIFORDULÓJÁRA




További információk:
· A pályamunkának önálló és új kutatási eredményeket kell tartalmaznia.
· Az intézményi zsűri az OTDK dolgozatok bírálati szempontjai szerint dönt.
· A szekciófelhívások, a pályamunkák formai és tartalmi követelményei az alábbi linken érhetőek el: https://otdk.hu/otdk/szekcio-felhivasok
· A központi felhívás a 36. OTDK-ra itt található:
https://otdk.hu/storage/36.OTDK/36.OTDK_kozponti_felhivas.pdf

